b'\n_START_ARTICLE_\nColector (electric)\n_START_SECTION_\nPrincipiu electromagnetic\n_START_PARAGRAPH_\nDin p.d.v. electromagnetic, asta se explic\xc4\x83 prin schimbare sincronizat\xc4\x83 a polarit\xc4\x83\xc8\x9bii c\xc3\xa2mpului magnetic rotoric \xc3\xaen raport cu pozi\xc8\x9bia rotorului fa\xc8\x9b\xc4\x83 de stator, a\xc8\x99a \xc3\xaenc\xc3\xa2t prin interac\xc8\x9biune cu c\xc3\xa2mpul magnetic constant al statorului s\xc4\x83 se produc\xc4\x83 o for\xc8\x9b\xc4\x83 electrodinamic\xc4\x83 de rota\xc8\x9bie unidirec\xc8\x9bional\xc4\x83 continu\xc4\x83. Primul colector (comutator) a fost construit de Hypolite Pixii pe baza unei sugestii a lui Ampere.\n_START_SECTION_\nFunc\xc8\x9bionare\n_START_PARAGRAPH_\nPe rotor exist\xc4\x83 bobinate, de regul\xc4\x83, mai multe \xc3\xaenf\xc4\x83\xc8\x99ur\xc4\x83ri electrice ale c\xc4\x83ror capete sunt conectate la colector. Schimb\xc4\x83rile de sens ale curentului f\xc4\x83cute prin intermediul colectorului (comutator) electric realizeaz\xc4\x83 \xc3\xaen rotor o trecere a curentului de la \xc3\xaenf\xc4\x83\xc8\x99urare la \xc3\xaenf\xc4\x83\xc8\x99urare, respectiv o alternare corespunz\xc4\x83toare a sensului lui prin ele. Aceasta este necesar pentru a crea \xc3\xaen contextul spa\xc8\x9bial al motorului o pozi\xc8\x9bionare corespunz\xc4\x83toare a perechilor de poli magnetici de pe rotor \xc8\x99i stator, spre producerea cuplului de rotire (moment de rotire). Cuplul de rota\xc8\x9bie unidirec\xc8\x9bional necesar func\xc8\x9bion\xc4\x83rii unui motor electric, ia na\xc8\x99tere doar dac\xc4\x83 exist\xc4\x83 posibilitatea spa\xc8\x9bial\xc4\x83 continuu \xc3\xaentre\xc8\x9binut\xc4\x83, ca polii magnetici de pe stator s\xc4\x83 se resping\xc4\x83 (la acela\xc8\x99i nume, NN sau SS) cu cei crea\xc8\x9bi pe rotor sau s\xc4\x83 se atrag\xc4\x83 (la nume contrar, NS sau SN) cu ei.\n_START_SECTION_\nConstruc\xc8\x9bie\n_START_PARAGRAPH_\nLamele de cupru suprapuse sub forma de coroana izolate intre ele cu placi de micanita'